b"\n_START_ARTICLE_\nWilliam Whiting\n_START_PARAGRAPH_\nWilliam Whiting (f\xc3\xb8dt 1825, d\xc3\xb8d 1878) var en engelsk forfatter og salmedikter. Han er best kjent for salmen \xc2\xabEternal Father, Strong to Save\xc2\xbb (norsk: \xc2\xabDu evig sterke Gud og Far\xc2\xbb) som han skrev i 1860. Salmen blir ofte kalt for \xc2\xabmarinesalmen\xc2\xbb, og ble brukt av Royal Navy i gudstjenester. Den har senere ogs\xc3\xa5 blitt tatt i bruk av den amerikanske marinen. Sangen er ogs\xc3\xa5 med i Norsk Salmebok og Norsk salmebok 2013._NEWLINE_Han ble f\xc3\xb8dt i Kensington i England, og gikk p\xc3\xa5 skole p\xc3\xa5 Chapham og Winchester College. P\xc3\xa5 grunn av sine musikalske evner ble fikk han tittelen master ved Winchester College Choristers' School. Selv om han er best kjent for \xc2\xabEternal Father, Strong to Save\xc2\xbb, gav Whiting ogs\xc3\xa5 ut to samlinger med poesi: Rural Thoughts (1851) og Edgar Thorpe, or the Warfare of Life (1867). Han d\xc3\xb8de i Winchester."